ОДОБРЯВАМ:…………….

Мариян Жечев

Кмет на община Шабла

ДОКУМЕНТАЦИЯ

за обществена поръчка с предмет:

„СТРОИТЕЛСТВО НА ОБЕКТ „СПОРТЕН КОМПЛЕКС „ШАБЛА“ – РЕКОНСТРУКЦИЯ НА МНОГОФУНКЦИОНАЛНА СПОРТНА ЗАЛА“

В изпълнение на проект: „Безгранично здраве чрез спорт и сътрудничество – обединени в битката срещу заболяванията“ по Програма ИНТЕРРЕГ V-A Румъния-България, Приоритетна ос: 5, Код на проекта: 16.5.2.063, с водещ партньор: Териториална административна единица – Хършова, Румъния“

**Съдържание**

[I. Описание на обществената поръчка 4](#_Toc505772855)

[1. Обект на обществената поръчка 4](#_Toc505772856)

[2. Вид процедура 4](#_Toc505772857)

[3. Възложител 4](#_Toc505772858)

[4. Обособени позиции 4](#_Toc505772859)

[5. Критерий за възлагане 4](#_Toc505772860)

[6. Място и срок за изпълнение на поръчката 4](#_Toc505772861)

[7. Срок на валидност на офертите 5](#_Toc505772862)

[8. Прогнозна стойност 5](#_Toc505772863)

[9. Разходи за подготовка на офертите и участие 5](#_Toc505772864)

[10. Условия за получаване на документацията за участие 6](#_Toc505772865)

[II. Изисквания към участниците 6](#_Toc505772866)

[1. Общи изисквания 6](#_Toc505772867)

[2. Лично състояние на участниците 7](#_Toc505772868)

[3. Критерии за подбор на участниците. Минимални изисквания и документи за доказване 12](#_Toc505772869)

[3.2. Правоспособност за упражняване на професионална дейност 12](#_Toc505772870)

[3.3. Икономическо и финансово състояние 13](#_Toc505772871)

[3.4. Технически и професионални способности 14](#_Toc505772872)

[4. Използване на капацитета на трети лица 15](#_Toc505772873)

[5. Подизпълнители 15](#_Toc505772874)

[6. Деклариране на лично състояние и съответствие с критериите за подбор 16](#_Toc505772875)

[7. Удостоверение за регистрация в официален списък на одобрени стопански субекти 16](#_Toc505772876)

[8. Допълнителни указания при попълване на ЕЕДОП 17](#_Toc505772877)

[III. Изисквания към документите за участие 17](#_Toc505772878)

[1. Общи изисквания 17](#_Toc505772879)

[2. Документи за участие 18](#_Toc505772880)

[3. Изисквания към документите 19](#_Toc505772881)

[4. Подаване 19](#_Toc505772882)

[5. Място за подаване на документите за участие в процедурата 19](#_Toc505772883)

[6. Удължаване на срока за подаване на оферти 20](#_Toc505772884)

[7. Приемане на оферти 20](#_Toc505772885)

[IV. Разглеждане, оценка и класиране на офертите 21](#_Toc505772886)

[1. Отваряне на офертите 21](#_Toc505772887)

[2. Действия на комисията при отваряне на офертите 21](#_Toc505772888)

[3. Подбор на участниците. разглеждане и оценка на техническите предложения 21](#_Toc505772889)

[4. Отваряне на ценовите оферти 22](#_Toc505772890)

[5. Оценка на офертите и класиране на участниците 22](#_Toc505772891)

[V. Гаранции. Договор за обществена поръчка 23](#_Toc505772892)

[1. Гаранции 23](#_Toc505772893)

[2. Сключване на договор 25](#_Toc505772894)

[4) Разяснения 25](#_Toc505772895)

[1. Разяснения по условията на процедурата 25](#_Toc505772896)

[2. Обмен на информация 26](#_Toc505772897)

[5) Други условия 26](#_Toc505772898)

[1. Обжалване 26](#_Toc505772899)

[2. Срокове 26](#_Toc505772900)

[3. Други указания 26](#_Toc505772901)

[6) Образци на документи 26](#_Toc505772902)

# Описание на обществената поръчка

## Обект на обществената поръчка

* 1. Обект на обществената поръчка е изпълнение на строеж по смисъла на чл. 3, ал. 1, т. 1, б. „б“ от Закона за обществените поръчки (ЗОП) - изпълнение.

## Вид процедура

* 1. Открита процедура по смисъла на чл. 18, ал. 1, т. 1 и ал. 2 от ЗОП.

## Възложител

* 1. Възложител на обществената поръчка по смисъла на чл. 5, ал. 2, т. 9 от ЗОП е Мариян Жечев – кмет на община Шабла.

## Обособени позиции

* 1. Обществената поръчка не е разделена на обособени позиции. Ефективното изпълнение на настоящата обществена поръчка, предполага възлагането ѝ в рамките на един договор и реализирането му от един изпълнител.
	2. Съдържанието на дейностите и съществуващата взаимосвързаност между тях не предпоставя възможността от изпълнението им чрез разделяне предмета на поръчката на отделни позиции – в конкретния случай не може да се счете, че дейностите могат да бъдат обособени до степен, позволяваща включването им в предмета на самостоятелни договори. На следващо място, изпълнението поръчката без разделяне на обособени позиции ще гарантира постигане на оптимален резултат. Също така, възлагането на обществената поръчка на един изпълнител ще гарантира постигането на оптимален процес на управление на целия договор и един отговорен контрагент за дейностите в пълен обем, което, предвид техния характер, следва да се окачестви като обстоятелство от съществено значение.
	3. Предвид горното, разделянето на обществената поръчка на обособени позиции се явява нецелесъобразно, би се отразило негативно на ефективността при изпълнението ѝ и не би способствало за митигиране на рисковете, обичайно съпровождащи реализацията на проекти (договори), свързани с извършването на строителство.

## Критерий за възлагане

* 1. Критерият за възлагане е икономически най-изгодната оферта, определена въз основа на най-ниската цена по смисъла на чл. 70, ал. 1 и 2, т. 1 от ЗОП.

## Място и срок за изпълнение на поръчката

* 1. Съществената част от обществената поръчка ще се изпълнява на територията на Република България, гр. Шабла, УПИ І в кв. 48, по плана на ЦГЧ на гр. Шабла, ПИ 83017.503.3277 по КК на Шабла и офис помещенията на Възложителя и избрания изпълнител.
	2. Срокът за изпълнение на строително-монтажните работи е не по-кратък от 4 (четири) месеца и не по-дълъг от 6 ( шест) месеца.

## Срок на валидност на офертите

* 1. Срокът на валидност на офертите е **6 (шест)** **месеца**. Участник, който представи оферта с по-кратък срок на валидност ще бъде отстранен от участие във възлагането на настоящата обществена поръчка.
	2. Възложителят може да поиска от участниците да удължат срока на валидност на офертите си до сключване на договор. Участник, който откаже да удължи срока на валидност на офертата си след отправяне на покана от страна на Възложителя в определения в поканата срок за това, ще бъде отстранен от участие във възлагането на настоящата обществена поръчка.

## Прогнозна стойност

* 1. Прогнозната стойност на поръчката е **998 044,40 лв. (деветстотин деветдесет и осем хиляди и четиридесет и четири лева и 40 ст.)** без ДДС.
	2. Оферти на участници, които надхвърлят определения по-горе финансов ресурс, ще бъдат отстранени от участие като неотговарящи на предварително обявените условия на Възложителя.
	3. Предлаганата цена трябва да бъде определена в съответствие с условията от документацията за участие и да включва всички присъщи разходи по изпълнение на всички работи, дейности, услуги, и др., необходими за качественото реализиране на предмета на договора за обществената поръчка.
	4. Плащанията по договора ще се извършват по банков път, по представена от изпълнителя банкова сметка, съгласно схемата за разпределяне на плащанията, определена в проекта на договора, неразделна част от документацията по настоящата поръчка.
	5. Поръчката се финансира по Договор № 47404/03.04.2017 г. по Програма ИНТЕРРЕГ V-A Румъния-България 2014-2020, съфинансирана от Европейския съюз чрез Европейски фонд за регионално развитие и Националния бюджет на Република България.

## Разходи за подготовка на офертите и участие

* 1. Разходите за изготвяне на офертите и за участие във възлагането на поръчката са за сметка на участниците.
	2. Възложителят не участва в тези разходи, независимо от начина на провеждане или изхода от възлагането.

## Условия за получаване на документацията за участие

* 1. Възложителят публикува документацията за обществената поръчка на своя профил на купувача на интернет адрес:

*http://shabla.bg/; http://www.info-m.eu/shabla/*

* 1. Документацията за обществената поръчка е достъпна безплатно и неограничено в електронен вид.
	2. Публикуването на документацията в профила на купувача се извършва в деня на публикуването на обявлението в Официален вестник на ЕС.

# Изисквания към участниците

## Общи изисквания

* 1. Откритата процедура е вид процедура за възлагане на обществени поръчки, при която всички заинтересовани лица могат да подадат оферта.
	2. Участник в настоящата процедура за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услуги съгласно законодателството на държавата, в която е установено, като всеки участник трябва да отговаря на предварително обявените изисквания на Възложителя в документацията за обществената поръчка, както и на изискванията на ЗОП и Правилника за прилагане на Закона за обществените поръчки (ППЗОП).
	3. Участниците са длъжни да съблюдават сроковете и условията, посочени в обявлението за обществената поръчка и в документацията за обществената поръчка.
	4. Участниците се представляват от лицата, представляващи ги по закон или от лица, специално упълномощени за настоящата процедура, което се доказва с пълномощно в оригинал.
	5. В случай че участник в процедурата е обединение от физически и/или юридически лица, което не е юридическо лице:
		1. Участникът следва да представи оригинал или заверено копие на документ – учредителен акт, договор, споразумение или друг приложим документ за създаване на обединението, от който да са видни следните обстоятелства:

**а)** правата и задълженията за конкретната поръчка на участниците в обединението;

**б)** разпределението на отговорността между членовете на обединението;

**в)** дейностите по поръчката, които ще изпълнява всеки член на обединението.

* + 1. В случай че от представения документ не е видна посочената информация по т. 1.5.1, тя се предоставя допълнително.
		2. Възложителят поставя следните изисквания към обединението-участник, които да са видни от документите по т. 1.5.1 и т. 1.5.2, а именно:

**а)** определянето на съдружник (партньор) или лице, което представлява обединението за целите на обществената поръчка, следва да се извърши с документа по т. 1.5.1 или в отделен друг документ, като участникът представя оригинал или заверено от участника копие;

**б)** да е налице солидарна отговорност на участниците в обединението при изпълнение на поръчката.

* + 1. Възложителят не изисква създаване на юридическо лице, в случай че обединението бъде определено за изпълнител на обществената поръчка.
	1. Клон на чуждестранно лице може да е самостоятелен участник в процедурата за възлагане на обществена поръчка, ако може самостоятелно да подаде оферта и да сключи договор съгласно законодателството на държавата, в която е установен клонът.

## Лично състояние на участниците

* 1. Основания за задължително отстраняване, определени в чл. 54, ал. 1 от ЗОП:
		1. Възложителят отстранява от участие в процедурата за възлагане на обществена поръчка участник, за когото е налице някое от основанията, посочени по-долу, възникнало преди или по време на процедурата:

**а)** осъден е с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс (НК) или престъпления, аналогични на посочените в друга държава членка или трета страна;

**б)** има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на Възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

**в)** налице е неравнопоставеност в случаите по чл. 44, ал. 5 от ЗОП;

**г)** установено е, че: (1) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор; (2) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**д)** установено е с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен;

**е)** налице е конфликт на интереси, който не може да бъде отстранен.

* + 1. Основанията по т. 2.1.1, б. „а”, и „е” се отнасят за лицата, които представляват участника, за лицата, които са членове на управителни и надзорни органи на участника, и за други лица, които имат правомощия да упражняват контрол при вземането на решения от тези органи.

|  |
| --- |
| ***Забележка*:** Лицата, които представляват участника и лицата, които са членове на управителни и надзорни органи на участника са, както следва; а) при събирателно дружество – лицата по чл. 84, ал. 1 и чл. 89, ал. 1 от Търговския закон; б) при командитно дружество – неограничено отговорните съдружници по чл. 105 от Търговския закон; в) при дружество с ограничена отговорност – лицата по чл. 141, ал. 1 и 2 от Търговския закон, а при еднолично дружество с ограничена отговорност – лицата по чл. 147, ал. 1 от Търговския закон; г) при акционерно дружество – лицата по чл. 241, ал. 1, чл. 242, ал. 1 и чл. 244, ал. 1 от Търговския закон; д) при командитно дружество с акции – лицата по чл. 256 във връзка с чл. 244, ал. 1 от Търговския закон; е) при едноличен търговец – физическото лице – търговец; ж) при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран; з) в случаите по б. „а” – „ж” – и прокуристите, когато има такива; и) в останалите случаи, включително за чуждестранните лица – лицата, които представляват, управляват и контролират участника съгласно законодателството на държавата, в която са установени. |

* + 1. Отстранява се и участник в процедурата - обединение от физически и/или юридически лица, когато за член на обединението е налице някое от посочените по т. 2.1.1 по-горе основания за отстраняване.
		2. Основанията за отстраняване по т. 2.1.1, б. „а” по-горе, се прилагат до изтичане на пет години от влизането в сила на присъдата, освен ако в нея е посочен друг срок, а тези по т. 2.1.1, б. „г”, предложение първо и б. „д” – три години от датата на настъпване на обстоятелствата, освен ако в акта, с който е установено обстоятелството, е посочен друг срок.

|  |
| --- |
| ***Забележка*:** Информация относно липсата или наличието на обстоятелства по т. 2.1.1 б. „а” се попълва в ЕЕДОП както следва:**В Част ІІІ, Раздел А** участникът следва да предостави информация относно присъди за следните престъпления: (1) участие в престъпна организация – по чл. 321 и 321а от НК; (2) корупция – по чл. 301 – 307 от НК; (3) измама – по чл. 209 – 213 от НК; (4) терористични престъпления или престъпления, които са свързани с терористични дейности - по чл. 108а, ал. 1 от НК; (5) изпиране на пари или финансиране на тероризъм – по чл. 253, 253а, или 253б от НК и по чл. 108а, ал. 2 от НК; (6) детски труд и други форми на трафик на хора – по чл. 192а или 159а - 159г от НК.**В Част ІІІ, Раздел Г** участникът следва да предостави информация относно присъди за престъпления по чл. 194 – 208, чл. 213 а – 217, чл. 219 – 252 и чл. 254а – 260 от НК.Участниците посочват информация за престъпления, аналогични на посочените в т. 2.1.1 б. „а“ при наличие на присъда в друга държава членка или трета страна.Информация относно липсата или наличието на обстоятелства по т. 2.1.1 б. „б” се попълва в **Част ІІІ, Раздел Б** от ЕЕДОП.Информация относно липсата или наличието на обстоятелства по т. 2.1.1 б. „в” – “е” се попълва **в Част ІІІ, Раздел В** от ЕЕДОП.Информация относно липсата или наличието на обстоятелства по т. 2.1.1 б. „а” за престъпления по чл.172 и чл. 352 – 353е от НК се попълва в **Част ІІІ, Раздел В, поле 1** от ЕЕДОП. При отговор „Да“ участникът посочва: (1) Дата на влизане в сила на присъдата и фактическото и правното основание за постановяването ѝ; (2) срок на наложеното наказание.  |

* 1. Основания за отстраняване съгласно чл. 55, ал. 1 от ЗОП, определени от Възложителя:
		1. Възложителят ще отстрани от участие в процедурата за възлагане на обществена поръчка участник, за когото е налице и някое от следните обстоятелства, посочени в обявлението, възникнали преди или по време на процедурата:

**а)** обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

**б)** сключил е споразумение с други лица с цел нарушаване на конкуренцията, когато нарушението е установено с акт на компетентен орган;

**в)** опитал е да: (1) повлияе на вземането на решение от страна на Възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или (2) получи информация, която може да му даде неоснователно предимство в процедурата за възлагане на обществена поръчка.

* + 1. Основанията по т. 2.2.1, б. „в” се отнасят за лицата, които представляват участника, за лицата, които са членове на управителни и надзорни органи на участника и за други лица, които имат правомощия да упражняват контрол при вземането на решения от тези органи. Относно кръга на тези лица вж. Забележка по т. 2.1.2. от настоящия раздел.
		2. Отстранява се и участник в процедурата - обединение от физически и/или юридически лица, когато за член на обединението е налице някое от посочените по т. 2.2.1 основания за отстраняване.
		3. Основанията за отстраняване по т. 2.2.1, б. „б” – „в” се прилагат до изтичане на три години от датата на настъпване на обстоятелствата, освен ако в акта, с който е установено обстоятелството, е посочен друг срок.

|  |
| --- |
| ***Забележка*:** Информация относно липсата или наличието на обстоятелства по т. 2.2.1 се попълва в **Част ІІІ, Раздел В** от ЕЕДОП**.** |

* 1. Други основания за отстраняване
		1. Възложителят ще отстрани от участие в процедурата:

**а)** Участници, които са свързани лица;

|  |
| --- |
| ***Забележка*:** „Свързани лица“ са: (1) лицата, едното от които контролира другото лице или негово дъщерно дружество; (2) лицата, чиято дейност се контролира от трето лице; (3) лицата, които съвместно контролират трето лице; (4) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително. „Контрол“ е налице, когато едно лице: (1) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или (2) може да определя пряко или непряко повече от половината от членовете на управителния или контролния орган на едно юридическо лице; или (3) може по друг начин да упражнява решаващо влияние върху вземането на решения във връзка с дейността на юридическо лице. |

**б)** Участник, който няма право да участва в обществени поръчки на основание чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮДРКЛТДС), освен когато не са налице условията по чл. 4 от закона;

**в)** Участник, който не отговаря на поставените критерии за подбор или не изпълни друго условие, посочено в обявлението за обществена поръчка или в тази документация;

**г)** Участник, който е представил оферта, която не отговаря на: (1) предварително обявените условия на поръчката; (2) правила и изисквания, свързани със социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП.

|  |
| --- |
| ***Забележка*:** Информация относно липсата или наличието на обстоятелства по б. „а“ и „б“ се попълва **в Част ІІІ, Раздел Г** от ЕЕДОП. В случаите по чл. 3, т. 8 ЗИФОДРЮПДРКТЛТДС наличието на изключение по чл. 4 ЗИФОДРЮПДРКТЛТДС се посочва в полето, отнасящо се до инициирани мерки за реабилитиране. |

* 1. Мерки за доказване на надеждност от участниците, доказване липса на основание за отстраняване (чл. 56, ал. 1 от ЗОП):
		1. При наличие на основание за отстраняване от процедурата по т. 2.1.1 и т. 2.2.1 от настоящия раздел, съответният участник има право да представи доказателства, че е предприел мерки, които гарантират неговата надеждност, като може да докаже съответно, че е: (1) погасил задълженията по т. 2.1.1, б. „б”, включително начислените лихви и/или глоби или че те са разсрочени, отсрочени или обезпечени (чл. 56, ал. 1, т. 1 от ЗОП); (2) платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение (чл. 56, ал. 1, т. 2 от ЗОП); (3) изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения (чл. 56, ал. 1, т. 3 от ЗОП).
		2. Като доказателства за надеждността на участника се представят следните документи: (1) по отношение на обстоятелството по чл. 56, ал. 1, т. 1 и 2 от ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение; (2) по отношение на обстоятелството чл. 56, ал. 1, т. 3 от ЗОП – документ от съответния компетентен орган за потвърждение на описаните обстоятелства.
		3. Няма право да се ползва от възможността по т. 2.4.1 участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, за срока, определен с присъдата/акта.
		4. Възложителят преценява предприетите от участника мерки, като взима предвид тежестта и конкретните обстоятелства, свързани с престъплението/ нарушението. Когато приеме, че предприетите от участника мерки са достатъчни, за да се гарантира неговата надеждност, Възложителят няма да го отстрани от процедурата.
		5. В решението за класиране, съответно за прекратяване на процедурата Възложителят излага мотиви за приемане или отхвърляне на предприетите от участника мерки за доказване на надеждност и представените за това доказателства, ако е приложимо.

|  |
| --- |
| ***Забележка*:** Когато преди подаване на офертата участник е предприел мерки за доказване на надеждност по чл. 56 от ЗОП, тези мерки се описват в ЕЕДОП в полето свързано със съответното обстоятелство. |

## Критерии за подбор на участниците. Минимални изисквания и документи за доказване

* 1. С критериите за подбор Възложителят е определил минималните изисквания за допустимост по отношение на участниците във възлагането на поръчката, с цел установяване на възможността им за изпълнението ѝ. При участие на обединения, които не са юридически лица, съответствието с критериите за подбор се доказва от обединението-участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

### Правоспособност за упражняване на професионална дейност

* + 1. Участникът трябва да е вписан в Централния професионален регистър на строителя към Камарата на строителите в България за изпълнение на строежи от първа група, трета категория, съгласно чл. 5 от Правилника за реда за вписване и водене на Централния професионален регистър на строителя (ПРВВЦПРС) или за по-висока категория строежи от същите групи, а за чуждестранни лица – в аналогични регистри съгласно законодателството на държавата членка, в която са установени или на друга държава - страна по Споразумението за Европейското икономическо пространство.
			1. В случай, че участникът предвижда използването на подизпълнител, който ще извършва отделни части или видове строително-монтажни работи (СМР), то този подизпълнител също трябва да бъде вписан в Централния професионален регистър на строителя за съответните работи, които ще изпълнява.
			2. Когато участникът е обединение, изискването по подточка 3.2.1.1 се отнася и до членовете на обединението, които са пряко ангажирани с изпълнение на СМР съобразно разпределението на участието на лицата при изпълнение на дейностите, предвидено в документа по Раздел II, т. 1, подточки 1.5.2 и 1.5.3, по-горе.
		2. За доказване съответствието с това изискване, **участникът попълва (декларира, с отбелязване на отговор „ДА“) Раздел α: „Общо указание за всички критерии за подбор, част IV „Критерии за подбор“ от Единния европейски документ за обществени поръчки (ЕЕДОП)**.

|  |
| --- |
| ***Забележка*:** При подготовка на офертата от участника **НЕ СЕ ИЗИСКВА** попълване или подаване на друга информация, свързана с доказване съответствие с изискването (**НЕ СЕ ИЗИСКВА** попълване на информация в Раздел А „Годност“, Част IV „Критерии за подбор“ от ЕЕДОП). |

### Икономическо и финансово състояние

* + 1. Участникът трябва да разполага с валидна застраховка „професионална отговорност“ на участниците в строителството и проектирането по чл. 171 от Закона за устройство на територията, с минимална застрахователна сума в размер на 200 000 (двеста хиляди) лв. за трета категория строеж, съгласно чл. 5, ал. 2, т. 3 от Наредбата за условията и реда за задължително застраховане в проектирането и строителството.
			1. В случай, че участникът предвижда използването на подизпълнител, който ще извършва отделни части или видове СМР, този подизпълнител трябва да притежава съответна валидна застраховка „професионална отговорност“ по чл. 171, ал. 1 от ЗУТ.
			2. Когато участникът е обединение, всеки от членовете в обединението, извършващ СМР трябва да притежава съответна валидна застраховка „професионална отговорност“ по чл. 171, ал. 1 от ЗУТ.
		2. За доказване съответствието с това изискване, **участникът попълва (декларира, с отбелязване на отговор „ДА“) Раздел α: „Общо указание за всички критерии за подбор, част IV „Критерии за подбор“ от Единния европейски документ за обществени поръчки (ЕЕДОП).**

|  |
| --- |
| ***Забележка*:** При подготовка на офертата от участника **НЕ СЕ ИЗИСКВА** попълване или подаване на друга информация, свързана с доказване съответствие с изискването (**НЕ СЕ ИЗИСКВА** попълване на информация в т. 5 от Раздел Б „Икономическо и финансово състояние“, Част IV „Критерии за подбор“ от ЕЕДОП). |

### Технически и професионални способности

* + 1. През последните 5 (пет) години, считано от датата на подаване на офертата, участникът, самостоятелно или съвместно (като подизпълнител или член на обединение), трябва да е изпълнил успешно строителство на обект/-и, с предмет и обем идентичен или сходен с предмета на поръчката.
			1. За „строителство идентично или сходно с предмета на поръчката“ Възложителят ще приема изграждане и/или реконструкция и/или основен ремонт на обществени и/или жилищни сгради.
			2. За „строителство идентично или сходно с обема на поръчката“ Възложителят ще приема изграждане и/или реконструкция и/или основен ремонт на обществени и/или жилищни сгради с РЗП не по-малко от 5000 (пет хиляди) кв. м.
		2. За доказване съответствието с това изискване, **участникът попълва (декларира, с отбелязване на отговор „ДА“) Раздел α: „Общо указание за всички критерии за подбор, част IV „Критерии за подбор“ от Единния европейски документ за обществени поръчки (ЕЕДОП).**

|  |
| --- |
| ***Забележка*:** При подготовка на офертата от участника **НЕ СЕ ИЗИСКВА** попълване или подаване на друга информация, свързана с доказване съответствие с изискването (**НЕ СЕ ИЗИСКВА** попълване на информация в т. 1а от Раздел В „Технически и професионални способности“, Част IV „Критерии за подбор“ от ЕЕДОП). |

* + 1. Участникът следва да прилага стандарти за управление на качеството и опазване на околната среда:
1. система за управление на качеството БДС ЕN ISO 9001 или еквивалент (или да представи доказателства за еквивалентни мерки за осигуряване на качеството), в съответствие с чл. 64, ал. 3 от ЗОП, за дейности в областта на строителството;
2. система за опазване на околната среда БДС EN ISO 14001 или еквивалент (или да представи доказателства за еквивалентни мерки за осигуряване на опазването на околната среда), в съответствие с чл. 64, ал. 4 от ЗОП, за дейности в областта на строителството.
	* 1. За доказване съответствието с това изискване, **участникът попълва (декларира, с отбелязване на отговор „ДА“) Раздел α: „Общо указание за всички критерии за подбор, част IV „Критерии за подбор“ от Единния европейски документ за обществени поръчки (ЕЕДОП).**

|  |
| --- |
| ***Забележка*:** При подготовка на офертата от участника **НЕ СЕ ИЗИСКВА** попълване или подаване на друга информация, свързана с доказване съответствие с изискването (**НЕ СЕ ИЗИСКВА** попълване на информация в Раздел Г „Стандарти за осигуряване на качеството и стандарти за екологично управление“, Част IV „Критерии за подбор“ от ЕЕДОП). |

## Използване на капацитета на трети лица

* 1. Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

|  |
| --- |
| ***Забележка*:** Когато участникът се позовава на капацитета на трети лица, посочва това в **Част ІІ, Раздел В от ЕЕДОП**. Участникът трябва да може да докаже, че ще разполага с техните ресурси, като представи документи за поетите от третите лица задължения. |

* 1. Третите лица трябва да отговарят на съответните критерии за подбор, за доказването на които участникът се позовава на техния капацитет, и за тях да не са налице основанията за отстраняване от процедурата.
	2. Възложителят може да изиска от участника да замени посоченото от него трето лице, ако то не отговаря на някое от условията по т. 4.2.
	3. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 4.2 – 4.3.
	4. Когато участник в процедурата е клон на чуждестранно лице, той може за доказване на съответствие с изискванията за икономическо и финансово състояние, технически и професионални способности, да се позове на ресурсите на търговеца, в случай че представи доказателства, че при изпълнение на поръчката ще има на разположение тези ресурси.

## Подизпълнители

* 1. Участниците посочват в ЕЕДОП подизпълнителите и дела от поръчката, който ще им възложат, ако възнамеряват да използват такива.

|  |
| --- |
| ***Забележка*:** Съответната информация се попълва в **т. 10,** Раздел В „Технически и професионални способности“, Част IV „Критерии за подбор“ от ЕЕДОП. |

* 1. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.
	2. Независимо от възможността за използване на подизпълнители, отговорността за изпълнение на договора за обществена поръчка е на изпълнителя.

## Деклариране на лично състояние и съответствие с критериите за подбор

* 1. Участникът декларира липсата на основанията за отстраняване и съответствие с критериите за подбор чрез представяне на ЕЕДОП. В него се предоставя съответната информация, изисквана от Възложителя, и се посочват националните бази данни или публични регистри, в които се съдържа информация за декларираните обстоятелства или компетентните органи, които съгласно законодателството на държавата, в която участникът е установен, са длъжни да предоставят информация
	2. Когато участникът е обединение от физически и/или юридически лица или предвижда използването на подизпълнител по смисъл на § 2, т. 34 от ДР на ЗОП, основанията за отстраняване се прилагат и за всеки член на обединението и за подизпълнителите. В случаите, в които участниците се позовават на капацитета на трети лица, по смисъла на чл. 65 от ЗОП, основанията за отстраняване се прилагат и по отношение на третите лица.
	3. Когато изискванията по т. 2.1.1, б. „а“, и „е“ и т. 2.2.1, б. „в“ от настоящия раздел се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по т. 2.1.1, б. „а“, и „е“ и т. 2.2.1, б. „в“ се попълва в отделен ЕЕДОП за всяко лице или за някои от лицата. Когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект
	4. При поискване от страна на Възложителя участниците са длъжни да представят информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и чл. 55, ал. 3 от ЗОП, независимо от наименованието на органите, в които участват, или длъжностите, които заема.
	5. Когато участник е посочил, че ще използва капацитета на трети лица за доказване на съответствието с критериите за подбор или че ще използва подизпълнители трябва да представи отделен ЕЕДОП, попълнен от всяко от тези лица.
	6. Възложителят може да изиска по всяко време от участниците доказателства във връзка със заявените от тях в ЕЕДОП обстоятелства. Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси.

## Удостоверение за регистрация в официален списък на одобрени стопански субекти

* 1. За доказване на личното състояние, на съответствието с критериите за подбор или на съответствие с техническите спецификации участникът може да представи удостоверение за регистрация в официален списък на одобрени стопански субекти или сертификат, издаден от сертифициращ орган, при условие, че по този начин може да се удостовери изпълнението на съответните изисквания.
	2. Възложителят може да изиска допълнително удостоверение, свързано с плащането на социалноосигурителни вноски и данъци, независимо от представеното от участника удостоверение за регистрация в официален списък на одобрени стопански субекти.

## Допълнителни указания при попълване на ЕЕДОП

* 1. В част II, Раздел А от ЕЕДОП, участниците посочват единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. Когато участник в обществена поръчка е обединение, което не е юридическо лице, се подава отделен ЕЕДОП за всеки един участник в обединението, като в част II, Раздел А се посочва съответната информация за останалите участници в обединението. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай че обединението не е регистрирано, участникът следва да извърши регистрацията по БУЛСТАТ преди подписване на договора за възлагане на настоящата обществена поръчка.
	2. В част II, Раздел Б от ЕЕДОП се посочват името/-ната и адреса/-ите на лицето/-ата, упълномощено/и да представляват участника за целите на процедурата за възлагане на обществена поръчка.

# Изисквания към документите за участие

## Общи изисквания

* 1. При изготвяне на документите всеки участник трябва да се придържа точно към обявените от Възложителя условия.
	2. Представянето на оферта задължава участника да приеме напълно всички изисквания и условия, посочени в обявлението и тази документация.
	3. Всички документи за участие в процедурата се предоставят на хартиен носител.
	4. Всеки участник в процедурата има право да представи само една оферта. Офертата трябва да е попълнена без поправки по нея. Документи с поправки не се разглеждат.
	5. Не се допуска предлагането на варианти в офертата.
	6. Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.
	7. В процедурата едно физическо или юридическо лице може да участва само в едно обединение.
	8. Свързани лица не могат да бъдат самостоятелни участници в настоящата процедура.
	9. Прогнозната стойност на поръчката е максимално допустима и оферти над посочената прогнозна стойност ще бъдат отстранявани от процедурата.
	10. Участниците могат да посочват в офертите си информация, която смятат за конфиденциална във връзка с наличието на търговска тайна. В тези случаи се прилагат чл. 102 и чл. 42, ал. 5 от ЗОП.

## Документи за участие

* 1. Всеки участник трябва да представи:
		1. Опис на представените документи – съгласно Образец № 1;
		2. ЕЕДОП за участника в съответствие с изискванията на ЗОП и условията на Възложителя – съгласно Образец № 2;

|  |
| --- |
| ***Забележка*:** ЕЕДОП се представя за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката. В тези случаи подаването на ЕЕДОП от съответните лица се счита за съгласие за участие в процедурата. |

* + 1. Документи за доказване на предприетите мерки за надеждност, когато е приложимо;
		2. Документи за участници-обединения по т. 1.5.1. и 1.5.2. от Раздел II на настоящата документация;
		3. „Техническо предложение“, съдържащо:

**а)** пълномощно в оригинал, когато лицето, което подписва офертата, не е законният представител на участника;

**б)** предложение за изпълнение на поръчката в съответствие с Техническите спецификации и изискванията на Възложителя - съгласно Образец № 3.

**в)** декларация за съгласие с клаузите на приложения проект на договор - съгласно Образец № 4;

**г)** декларация за срока на валидност на офертата - съгласно Образец № 5;

**д)** декларация, че при изготвяне на офертата са спазени задълженията, свързани с данъци и осигуровки, закрила на заетостта и условията на труд – съгласно Образец № 6;

* + 1. „Ценово предложение“, съгласно Образец № 7. Ценовото предложение се поставя в отделен запечатан непрозрачен плик (опаковка) с надпис „Предлагани ценови параметри“ и наименованието на участника.

|  |
| --- |
| ***Забележка*:** Извън плика „Предлагани ценови параметри“ не трябва да е посочена никаква информация относно цената. Участници, които по какъвто и да е начин са включили някъде в офертата си извън плика „Предлагани ценови параметри” елементи, свързани с предлаганата цена (или части от нея), ще бъдат отстранени от участие в процедурата. |

## Изисквания към документите

* 1. Всички документи, представени във вид на копия трябва да бъдат заверени „Вярно с оригинала“, име, фамилия, подпис на представляващия участника. Документи, които се изисква да бъдат представени в оригинал, не се представят като копия.
	2. Документите по т. 2.2.1, т. 2.2.4, т. 2.2.5, б. „б“ – „д“ и т. 2.2.6 се подписват само от лица с представителна власт, съобразно регистрацията на участника, или от упълномощени за това лица.
	3. В случай, че документи за участие и/или офертата на участника са подписани от упълномощен представител, то следва да се представи пълномощно в оригинал, съдържащо изрично изявление, че упълномощеното лице има право да подписва документи, включително офертата, и да представлява участника в процедурата.
	4. Всички документи трябва да са валидни към датата на тяхното представяне.
	5. Всички документи, свързани с участието в процедурата, следва да бъдат на български език. Ако са приложени документи на чужд език, те следва да са придружени с превод на български език.
	6. По документите не се допускат никакви вписвания между редовете, изтривания или корекции.

## Подаване

* 1. Документите, свързани с участието в процедурата и систематизирани съобразно посочените по-горе изисквания, се представят в запечатана непрозрачна опаковка, върху която се посочват (1) наименованието на участника; (2) адрес за кореспонденция, телефон и по възможност – факс и електронен адрес; (3) наименованието на поръчката.

## Място за подаване на документите за участие в процедурата

* 1. Документите за участие в процедурата се представят от участника, лично или по пощата с препоръчано писмо с обратна разписка, или чрез друга куриерска услуга на адрес:

*9680, гр. Шабла, ул. Равно поле № 35*

* 1. Всеки участник следва да осигури своевременното получаване на документите за участие в процедурата от Възложителя. Ако участникът изпраща документите си по поща или с препоръчано писмо с обратна разписка или чрез куриерска служба, разходите са за негова сметка. В този случай той следва да изпрати документите така, че да обезпечи тяхното получаване на посочения от Възложителя адрес преди изтичане на срока за получаване на офертите. Рискът от забава или загубване на документите е за сметка на участника. Възложителят не се ангажира да съдейства за пристигането им на адреса и в срока, определен от него. Участникът не може да иска от Възложителя съдействия като: митническо освобождаване на пратка, получаване чрез поискване от пощенски клон или други подобни.
	2. До изтичане на срока за получаване на оферти, всеки участник може да промени, допълни или оттегли подадените документи. Допълнението и промяната трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта“.

## Удължаване на срока за подаване на оферти

* 1. Възложителят може или е длъжен да удължи срока за подаване на оферти при наличие на основание за това съгласно чл. 100, ал. 7 - 9, 11 и 12 от ЗОП и чл. 28, ал. 5 от ППЗОП.

## Приемане на оферти

* 1. За получените оферти при Възложителя се води регистър, в който се отбелязват: (1) подател на офертата; (2) номер, дата и час на получаване; (3) причините за връщане на офертата, когато е приложимо.
	2. При получаване на офертата върху опаковката се отбелязват входящият номер, датата и часът на получаването, за което на приносителя се издава документ.
	3. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост или в прозрачна опаковка. Тези оферти се връщат незабавно на участниците, като обстоятелства се отбелязват във входящия регистър.
	4. Ако към момента на изтичане на работното време в организацията на Възложителя, определен като краен срок за получаване на оферти, пред деловодството все още има чакащи лица, те се включват в списък, който се подписва от представител на Възложителя и от присъстващите лица. Офертите на лицата от списъка се завеждат в регистъра, като не се допуска приемане на оферти от лица, които не са включени в списъка.

# Разглеждане, оценка и класиране на офертите

## Отваряне на офертите

* 1. Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване.
	2. Офертите се отварят в часа и на датата, посочени в Обявлението за обществената поръчка в сградата на Община Шабла. При промяна на датата и часа на отваряне на офертите участниците се уведомяват писмено.
	3. Представител на участник се допуска след удостоверяване на неговата самоличност и представяне на съответното пълномощно.
	4. Присъстващите представители вписват имената си и се подписват в изготвен от комисията присъствен лист, удостоверяващ тяхното присъствие.

## Действия на комисията при отваряне на офертите

* 1. Комисията отваря по реда на тяхното постъпване запечатаните непрозрачни опаковки и оповестява тяхното съдържание, като проверява за наличието на отделен запечатан плик с надпис „Предлагани ценови параметри“.
	2. Най-малко трима от членовете на комисията подписват техническото предложение и плика с надпис „Предлагани ценови параметри“.
	3. Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри“. С това публичната част от заседанието на комисията приключва и комисията продължава своята работа в закрито заседание.

## Подбор на участниците. разглеждане и оценка на техническите предложения

* 1. Комисията разглежда документите за съответствие с изискванията към личното състояние и критериите за подбор и съставя протокол.
	2. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола по т. 3.1 и изпраща протокола на всички участници в деня на публикуването му в профила на купувача.
	3. В срок до 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти.
	4. Възможността по т. 3.3 се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на Възложителя, когато това не води до промяна на техническото предложение.
	5. Когато промените по т. 3.3 се отнасят до обстоятелства, различни от посочените по чл. 54, ал. 1, т. 1, 2 и 7 и чл. 55, ал. 1, т. 5 от ЗОП, новият ЕЕДОП може да бъде подписан от едно от лицата, които могат самостоятелно да представляват кандидата или участника.
	6. След изтичането на срока по т. 3.3 комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.
	7. На всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.
	8. Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.
	9. Комисията разглежда техническите предложения на допуснатите участници и проверява съответствието на предложенията с предварително обявените условия. Одобрените предложения се оценяват съобразно съответните показатели в методиката за оценка.

## Отваряне на ценовите оферти

* 1. Датата, часът и мястото на отваряне на ценовите предложения се обявява чрез съобщение в профила на купувача не по-късно от два работни дни преди датата на отваряне.
	2. На отварянето могат да присъстват лицата по т. 1.1 от настоящия раздел. Комисията обявява резултатите от оценяването на офертите по другите показатели, отваря ценовите предложения и ги оповестява.
	3. Комисията не отваря ценовото предложение на участник, чието техническо предложение не отговаря на предварително обявените условия.

## Оценка на офертите и класиране на участниците

* 1. Комисията прилага методиката за оценка към офертите, които са допуснати до класиране и определя техните комплексни оценки.
	2. Комисията класира участниците въз основа на получените комплексни оценки, в съответствие с методиката за оценка към офертите от настоящата документация.

# Гаранции. Договор за обществена поръчка

## Гаранции

* 1. **Гаранция за изпълнение**
		1. Гаранцията за изпълнение на договора е в размер на 5 (пет) на сто от стойността на договора без ДДС. **Двадесет на сто** от сумата на гаранцията обезпечава периода на гаранционна поддръжка.
		2. Гаранцията се представя от Изпълнителя преди сключване на договора под формата на: (1) парична сума, внесена по сметката на Възложителя, или (2) безусловна и неотменяема банкова гаранция, в оригинал, издадена в полза на Възложителя, или (3) застраховка, която обезпечава изпълнението чрез покритие на отговорността на Изпълнителя.
		3. В случай че гаранцията е под формата на парична сума, Изпълнителят представя доказателство, че сумата е внесена по сметката на Възложителя:

IBAN: **BG 64 CECB 9790 3347 243700**

BIC: **: СЕСВ BG SF**

Банка: **ЦКБ АД, Клон Добрич**

* + 1. Гаранцията за изпълнение под формата на банкова трябва да съдържа изявление на банката издател, че ще плати безусловно в срок до 10 (десет) дни на Община Шабла сумата на дължимото плащане или на частта от него, заявена от Възложителя, въз основа нa писмено искане.
		2. В случай че гаранцията бъде представена под формата на застраховка, тя следва да съдържа всички условия в полза на Възложителя, предвидени в настоящия раздел относно банковата гаранция.
		3. Участникът, определен за изпълнител, избира сам формата на гаранцията за изпълнение.
		4. Гаранцията под формата на парична сума или безусловна и неотменяема банкова гаранция може да се предостави от името на изпълнителя за сметка на трето лице – гарант.
		5. Когато избраният изпълнител е обединение, което не е юридическо лице, всеки от съдружниците в него (членове на обединението) може да е наредител по банковата гаранция, съответно вносител на сумата по гаранцията или титуляр на застраховката.
		6. Условията и сроковете за задържане или освобождаване на гаранцията за изпълнение са уредени в Проекта на договор.
	1. **Гаранция за авансово плащане**
		1. В случай, че изпълнителят желае да получи авансово плащане, той трябва да представи гаранция, която обезпечава целия размер на авансово предоставените средства - 25 % (двадесет и пет на сто) от стойността на договора с вкл. ДДС.
		2. Гаранцията за авансово плащане се предоставя в една от следните форми, като участникът, определен за изпълнител, избира сам формата на гаранцията за изпълнение – парична сума, банкова гаранция или застраховка.
1. Заверено копие на платежно нареждане за парична сума, преведена по сметката на Община Шабла:

IBAN: **BG 64 CECB 9790 3347 243700**

BIC: **СЕСВ BG SF**

Банка: **ЦКБ АД, Клон Добрич**

1. Банкова гаранция в оригинал - в случай, че се представя банкова гаранция, същата трябва да е безусловна и неотменима, с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката-гарант да извърши безусловно плащане при първо писмено искане на възложителя, в случай, че изпълнителят не е изпълнил някое от задълженията по договора. Банковата гаранция следва да е със срок на валидност не по-кратък от срока на действие на договора.Банковите разходи по откриването на гаранцията са за сметка на участника
2. Оригинал на застрахователна полица за застраховка, която обезпечава изпълнението чрез покритие на отговорността на изпълнителя. Застраховката следва да е със срок на валидност не по-кратък от срока на действие на договора.. Застраховката не може да бъде използвана за обезпечение на отговорността на изпълнителя по друг договор.
	* 1. Гаранцията, която обезпечава авансово предоставените средства, се освобождава до три дни след връщане или усвояване на аванса, съгласно чл. 111, ал. 3 от ЗОП. Възложителят не дължи лихви за периода, през който средствата законно са престояли при него.
		2. Гаранцията за авансово плащане под формата на банкова трябва да съдържа изявление на банката издател, че ще плати безусловно в срок до 10 (десет) дни на Община Шабла сумата на дължимото плащане или на частта от него, заявена от Възложителя, въз основа нa писмено искане.
		3. В случай че гаранцията за авансово плащане бъде представена под формата на застраховка, тя следва да съдържа всички условия в полза на Възложителя, предвидени в настоящия раздел относно банковата гаранция.
		4. Гаранцията за авансово плащане под формата на парична сума или безусловна и неотменяема банкова гаранция може да се предостави от името на изпълнителя за сметка на трето лице – гарант.
		5. Когато избраният изпълнител е обединение, което не е юридическо лице, всеки от съдружниците в него (членове на обединението) може да е наредител по банковата гаранция за авансовото плащане, съответно вносител на сумата по гаранцията или титуляр на застраховката за авансовото плащане.
		6. Условията и сроковете за задържане или освобождаване на гаранцията за авансово плащане са уредени в Проекта на договор.

## Сключване на договор

* 1. След влизане в сила на решението за определяне на изпълнител, Възложителят отправя покана до участника, определен за изпълнител, за уговаряне на датата за сключване на договора.
	2. Преди сключване на договора избрания участник представя доказателства за заявеното съответствие с изискванията на възложителя за личното състояние и критериите за подбор, а именно:
1. Относно личното състояние – съгласно условията и въз основа на документите по чл. 58 от ЗОП;
2. Относно критериите за подбор – съгласно условията и въз основа на документите по чл. 60, 62 и 64 от ЗОП.
	1. Договорът се сключва при условията на чл. 112 от ЗОП.

# Разяснения

## Разяснения по условията на процедурата

* 1. Лицата могат да поискат писмено от Възложителя разяснения по решението, обявлението и документацията за обществената поръчка до 10 дни преди изтичане на срока за получаване на офертите.
	2. Възложителят предоставя разясненията в 4-дневен срок от получаване на искането, но не по-късно от 6 дни преди срока за получаване на оферти. В разясненията не се посочва лицето, направило запитването.
	3. Възложителят не предоставя разяснения, ако искането е постъпило след срока по т. 1.1.
	4. Разясненията се предоставят чрез публикуване на профила на купувача.

## Обмен на информация

* 1. До приключване на процедурата за възлагане на обществената поръчка не се позволява размяна на информация по въпроси, свързани с провеждането й, освен по реда, определен в ЗОП, ППЗОП и в тази документация, между заинтересовано лице, участник или техни представители и: (1) органите и служителите на Възложителя, свързани с провеждането на процедурата; (2) органите, длъжностните лица, консултантите и експертите, участвали в изработването и приемането на документацията за участие, ако е приложимо.
	2. При промяна в посочения адрес и факс за кореспонденция, участниците са длъжни в срок до 24 часа надлежно да уведомят Възложителя.
	3. Неправилно посочен адрес или факс за кореспонденция или неуведомяване за промяна на адреса или факса за кореспонденция освобождава Възложителя от отговорност за неточно изпращане на уведомленията или информацията.

# Други условия

## Обжалване

* 1. Всяко решение на Възложителя в процедурата за възлагане на обществената поръчка до сключването на договора подлежи на обжалване относно неговата законосъобразност пред Комисията за защита на конкуренцията. На обжалване подлежат и действия или бездействия на Възложителя, с които се възпрепятства достъпът или участието на лица в процедурата.
	2. Жалба се подава до Комисията за защита на конкуренцията с копие до Възложителя, чието решение се обжалва.
	3. Производството по обжалване решенията на Възложителя, негови действия или бездействия протича по реда на чл. 196 и сл. от ЗОП.

## Срокове

* 1. При изчисляване на сроковете във връзка настоящата процедура се прилагат разпоредбите на чл. 28 от ППЗОП.

## Други указания

* 1. За неуредените въпроси в настоящата документация ще се прилагат разпоредбите на Закона за обществените поръчки и Правилника за прилагане на Закона за обществените поръчки.

# Образци на документи